Source: http://www.ziarulderoman.ro/meci-de-trei-puncte-pentru-csm-roman-duminica-la-deva/
Timestamp: 2017-02-23 18:41:11+00:00

Document:
Meci de trei puncte pentru CSM Roman, duminică, la Deva – Ziarul de Roman | Despre Ziarul de Roman
Articol publicat în data de: vin, 11 Noi 2016 Sport | de către Catalin Bargaoanu Meci de trei puncte pentru CSM Roman, duminică, la Deva
Echipa de handbal feminin CSM Roman va juca duminică, 13 noiembrie, în deplasare, de la ora 18.00, partida din cadrul etapei a zecea a Ligii Naționale, în compania echipei CSM Cetate Devatrans. Meciul nu va fi televizat.
Cu un moral bun după victoria de săptămâna trecută în fața U Cluj, romașcancele nu au altă opțiune decât victoria, în fața unei echipe aflate pe ultimul loc, fără victorie în acest sezon în Liga Națională.
Cetate Deva a evoluat anul trecut în liga secundă și a ratat barajul pentru promovare. În urma desființării HCM Baia Mare, a fost creat un loc suplimentar pentru noul sezon, acestuia revenindu-i echipei HM Buzău. Nici clubul din Buzău nu a găsit resurse pentru a evolua în Liga Națională, astfel că pentru sezonul 2016-2017 a promovat, în final, Cetate Deva. La ultima prezență a Devei în prima ligă, în sezonul 2014-2015, echipa din Roman a învins pe teren propriu, în tur, cu 30-26, Cetate Deva luându-și revanșa în retur cu 28-23.
„Nu ne gândim că vom evolua în fața ultimei clasate, este un joc de campionat pe care trebuie să îl câștigăm, așa cum trebuie să câștigăm toate partidele de acum înainte. Jasna Tošković și Clara Vădineanu sunt incerte pentru această partidă, vom vedea dacă la vom putea folosi, după ultimul antrenament de vineri”, a afirmat antrenorul principal al CSM Roman, Gheorghe Covaciu.
În cadrul etapei a zece a Ligii Naționale de handbal feminin au mai fost programate partidele: U Cluj – Dunărea Brăila 30-18 (miercuri, 9 noiembrie), Măgura Cisnădie – Danubius Galați (sâmbătă, 12 noiembrie), CSM Bistrița – CSM București, HCM Râmnicu Vâlcea – HC Zalău (duminică, 13 noiembrie), Corona Brașov – SCM Craiova (luni, 14 noiembrie).
Unirea Slobozia va sta în această etapă, după excluderea din campionat a CSM Ploiești, în urma neprezentării la meciul din etapa trecută, a doua neprezentare pentru echipa din Ploiești. Astfel, Liga Națională se va disputa în acest sezon cu 13 echipe, iar rezultatele meciurilor CSM Ploiești au fost anulate.
TAGURI CSM Cetate DevatransCSM RomanhandbalLiga Nationala

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM